Domstolens dom (Store Afdeling) af 6. november 2018 – Scuola Elementare Maria Montessori Srl mod Europa-Kommissionen og Den Italienske Republik (sag C-622/16 P), Europa-Kommissionen mod Scuola Elementare Maria Montessori Srl og Den Italienske Republik (sag C-623/16 P) og Europa-Kommissionen mod Pietro Ferracci og Den Italienske Republik (sag C-624/16 P)
(Forenede sager C-622/16 P – C-624/16 P) 1
(Appel – statsstøtte – afgørelse, hvorved det erklæres umuligt at tilbagesøge en statsstøtte, der er uforenelig med det indre marked – afgørelse, hvorved det fastslås, at der ikke foreligger statsstøtte – annullationssøgsmål anlagt af konkurrenter til modtagere af statsstøtte – formaliteten – regelfastsættende retsakt, der ikke omfatter gennemførelsesforanstaltninger – umiddelbart berørt – begrebet »absolut umuligt« at tilbagesøge en statsstøtte, der er uforenelig med det indre marked – statsstøttebegrebet – begrebet »virksomhed« og »økonomisk virksomhed«)
Processprog: italiensk
Parter
(Sag C-622/16 P)
Appellant: Scuola Elementare Maria Montessori Srl (ved avvocati E. Gambaro og F. Mazzocchi)
De andre parter i appelsagen: Europa-Kommissionen(ved D. Grespan, P. Stancanelli og F. Tomat, som befuldmægtigede) og Den Italienske Republik (ved G. Palmieri, som befuldmægtiget, bistået af avvocati dello Stato G. De Bellis og S. Fiorentino)
(Sag C-623/16 P)
Appellant: Europa-Kommissionen (ved P. Stancanelli, D. Grespan og F. Tomat, som befuldmægtigede)
De andre parter i appelsagen: Scuola Elementare Maria Montessori Srl (ved avvocati E. Gambaro og F. Mazzocchi) og Den Italienske Republik (ved G. Palmieri, som befuldmægtiget, bistået af avvocati dello Stato G. De Bellis og S. Fiorentino)
(Sag C-624/16 P)
Appellant: Europa-Kommissionen (ved D. Grespan, P. Stancanelli og F. Tomat, som befuldmægtigede)
De andre parter i appelsagen: Pietro Ferracci og Den Italienske Republik (ved G. Palmieri, som befuldmægtiget, bistået af avvocati dello Stato G. De Bellis og S. Fiorentino)
Konklusion
Den Europæiske Unions Rets dom af 15. september 2016, Scuola Elementare Maria Montessori mod Kommissionen (T-220/13, ikke trykt i Sml., EU:T:2016:484), ophæves, for så vidt som den herved frifandt Europa-Kommissionen i søgsmålet anlagt af Scuola Elementare Maria Montessori Srl med påstand om annullation af Kommissionens afgørelse 2013/284/EU af 19. december 2012 om statsstøtte SA.20829 (C 26/2010, ex NN 43/2010 (ex CP 71/2006)) – Ordning vedrørende fritagelse for kommunal ejendomsskat for ejendomme, der benyttes af ikke-kommercielle enheder til specifikke formål gennemført af Italien, for så vidt som Kommissionen ikke pålagde tilbagesøgning af den ulovlige støtte, der var tildelt i medfør af fritagelsen for Imposta comunale sugli immobili (kommunal ejendomsskat).
I øvrigt forkastes appellen i sag C-622/16 P.
Afgørelse 2013/284 annulleres, for så vidt som Kommissionen ikke pålagde tilbagesøgning af den ulovlige støtte, der var tildelt i medfør af fritagelsen for Imposta comunale sugli immobili (kommunal ejendomsskat).
Appellerne i sagerne C-623/16 P og C-624/16 P forkastes.
Scuola Elementare Maria Montessori Srl bærer halvdelen af sine egne omkostninger som led i appellen i sag C-622/16 P samt betaler to tredjedele af Kommissionens omkostninger og bærer to tredjedele af sine egne omkostninger vedrørende søgsmålet for Den Europæiske Unions Ret i sag T-220/13.
Kommissionen bærer hvad angår sine egne omkostninger en tredjedel heraf vedrørende søgsmålet for Den Europæiske Unions Ret i sag T-220/13 og i appellerne i sagerne C-622/16 P – C-624/16 P, og hvad angår de af Scuola Elementare Maria Montessori Srl afholdte omkostninger betaler Kommissionen en tredjedel heraf vedrørende søgsmålet for Den Europæiske Unions Ret i sag T-220/13 samt halvdelen af omkostningerne vedrørende appellen i sag C-622/16 P og betaler omkostningerne som led i sag C-623/16 P.
Den Italienske Republik bærer sine egne omkostninger i sagerne C-622/16 P – C-624/16 P.
____________
1 EUT C 38 af 6.2.2017.